202 The Franklin Bi-centennial 



CAMBRIDGE UNIVERSITY 



SociETATi Philosophicae Americanae 



S. p. D. 



Universitas Cantabrigiensis. 



Rem nobis pergratam fecistis, viri nobiscum et generis 

 et linguae et studiorum communium vinculis coniunc- 

 tissimi, quod annos ducentos Conditoris vestri a die 

 natali nuper feliciter exactos propediem celebraturi, 

 feriis vestris saecularibus etiam nostram Universitatem 

 interesse voluistis. Societatis enim vestrae Conditor ille 

 insignis, non modo reipublicae vestrae maximae inter 

 cives maximos erat numeratus, sed etiam universi generis 

 humani amore summo praeditus. In publicis autem 

 rebus diu versatus, populi magni vixdum nascentis lega- 

 tus erat inter exteros acceptissimus. Philosophiae vero 

 illius, quae ad vitae cotidianae commoda praesertim 

 spectat, imprimis studiosus, per annos plurimos e prelo 

 suo quot libros, quanta animi prudentia, quanto sen- 

 tentiarum acumine instinctos, civium suorum in multi- 

 tudinem immensam emisit! Idem scientiae novae velut 

 augur et praenuntius perspicax, vim electricam etiam 

 nubium fulgura generare primus omnium comprobavit, 

 ipsoque caelo fulmen eripuit. Non immerito igitur 



